I de tidligste femten år ble alle xylografistokker eller støpte kopier av disse kjøpt og importert fra utlandet, særlig Tyskland, Frankrike og Danmark, inntil håndverket også ble tatt opp av nordmenn. Den første var Haakon Adelsten Lunde. I 1880-årene kom imidlertid etsede klisjeer (fototypier og autotypier) fra firmaet Angerer & Göschl i Østerrike til å prege omslagssidene.